KKNK, wat het van jou geword? | Netwerk24
KKNK, wat het van jou geword?
Deur Ciska Hanekom, Strand 06 April 2018 00:00
Die KKNK was nog elke jaar 'n hoogtepunt op my kalender, maar na dese is dit nou uit my kalender.
Dit wat mense elke jaar na die kunsfees gelok het, is nou weg: Al die bekende Suid-Afrikaanse sangers en die verskeidenheid van kos- en kunsstalletjies.
Die enigste hoogtepunt was die produksies, anders het ek die volgende dag reeds die vyf uur lange rit gepak huis toe.
Die KKNK is 'n skadu van wat dit eens was – ek het in 'n sta­dium selfs gewonder of die res van die fees nie dalk op 'n ander perseel gehou word nie.
Verder kon ek op een hand die bekende kunstenaars tel wie vanjaar opgetree het, om nie te praat van die lekker atmosfeer wat heeltemal verlore is nie.
Hoekom verander aan 'n resep wat gewerk het? Buiten die produksies, is die KKNK vandag net 'n fees met 'n paar stalletjies en verder toegegooi onder onbekende kunstenaars.